“ኮቪድ-19 እቲ ዝኸፍአ ቅልውላው ጥዕና እዩ” ዶ/ር ቴድሮስ ኣድሓኖም "ጀጋኑ ኢሎም ረሲዖምና" ሰራሕተኛታት ጥዕና እዞም ኣማዞናውያን ደቂ'ባት ብዝተፈላለየ መልክዑ ምስቲ ሕጂ ዘሎ ዓለም ዘመሳስል የብሎምን። ሳሕቲ ብውሑዳት ዝፍለጥ ጥንታዊ ቋንቋ ዝዛረቡ ኮይኖም፡ ገሊኦም ንቑጽሪ'ውን ቃላትን ሕብርን ዘይብሉ ቋንቋ እዮም ዝዛረቡ። ብተወሳኺ፡ ኣብ ውሽጢ ንማዕርነታዊ ኣተሓሳስባ ቓልሲ እትገብር ዓለም ኮይኖም፡ ማዕርነታውን ዝኾኑ ሕብረተሰብ እዮም። መዓዝ እዚ ጥራሕ፤ ሳፓናዋ፡ ንሃለዋት ደቂ ሰባት ብዘስግኡ ለበዳታት ተለኺፎም ዘይፈልጡ ሕብረሰተብ እዮም። ካብዚኦም ብሰዓል ወይ ጉንፋዕ ሓሚሙ ዝፈልጥ የለን፤ ኣብ ዓለም ስግኣት ህልውና'ዮም ካብ ዝተባህሉ ሕማማት ንፍዮ'ውን ነዞም ህዝቢ ኣይፈልጦምን። እንተኾነ እዚ ኹሉ፡ በታ ሰንካም መዓልቲ ወራር እቶም ዕስለ ከም ዝተሰመመ እዩ ዝንገር። ብሓንቲ ኣጋጣሚ ኣነባብርኦም ኩሉ ፈሪሱ፤ ጥዕንኦም ተናጊዑ። ኣብ ውሽጢ መዓልታት፡ ብዙሓት ጥዕና ስኢኖም፤ ኢንፍሉዌንዛ ክኸውን'ዩ ተባሂሉ ብዝግመት ተመሓላለፊ ሕማም ስርዓተ ምትንፋስ ተጠቒዖም። እዞም ቀቢላ ብጉንፋዕ ክሓሙ ከለው፡ ቑጽሪ ሞት ኣዝዩ ልዑል ኮይኑ። ንዝተወሰኑ መዓልታት ክውሸቡን ኣካላዊ ርሕቀቶም ክሕልውን ብምግባር ግን ድሒኖም ናብ መረበቶም ተመሊሶም። በታ ቕጽበት፡ እቲ ዝተኸሰተ ጉንፋዕ ንሓንሳእን ንሓዋሩን ጠፊኡ። ናይ መወዳእታ ለበዳ ጉንፋዕ ኮይኑ። በዚ ምኽንያት፡ ኣብዛ እንነብረላ ዓለም ካብ ጉንፋዕ ናጻ ዝኾኑ ሕብረተሰብ ኣለው ክትሰምዕ ከለኻ፡ ዓለም መሊኣ ቫይረሳት ከተጥፍእ ትኽእል እያ ማለት ድዩ?
